b"\n_START_ARTICLE_\nOrganitzaci\xc3\xb3 del futbol a Catalunya\n_START_PARAGRAPH_\nEl futbol a Catalunya \xc3\xa9s organitzat per la Federaci\xc3\xb3 Catalana de Futbol (FCF), la Reial Federaci\xc3\xb3 Espanyola de Futbol (RFEF) i la Lliga de Futbol Professional (LFP). L'organitzaci\xc3\xb3 dels partits de la Selecci\xc3\xb3 de Catalunya i les altres seleccions catalanes correspon tamb\xc3\xa9 a la FCF.\n_START_SECTION_\nCompeticions catalanes absolutes\n_START_PARAGRAPH_\nFora de les categories abans esmentades, que acostumen a durar tota la temporada, existeixen competicions absolutes exclusivament catalanes, de menor durada, que premien al campi\xc3\xb3 de Catalunya de futbol. Aquestes s\xc3\xb3n la Copa Catalunya de futbol masculina i la Copa Catalunya de futbol femenina. Fins a finals dels anys trenta, tamb\xc3\xa9 exist\xc3\xad el Campionat de Catalunya de futbol, una competici\xc3\xb3 dividida en categories organitzada de forma aut\xc3\xb2noma a les competicions espanyoles i que gaud\xc3\xad de gran prestigi a l'\xc3\xa8poca."